हाल ५२ वटा रेमिटयान्स कम्पनी र २८ वटा बैंकले रेमिटयान्स सेवा दिइरहेको अवस्थामा सबै कम्पनी समान क्षमताका नरहेकाले उक्त निर्देशन पालना गर्दा व्यावहारिक समस्या आउने उनले बताए । ‘हामी ससाना रेमिटयान्स कम्पनीहरूको समस्या पनि हेर्नुपर्छ,’ उनले भने, ‘यसकारण उक्त निर्देशन त्यति व्यावहारिक छैन ।’ त्यस्ता समस्या समाधान गर्न राष्ट्र बैंकले उक्त व्यवस्था चरणबद्ध रूपमा लागू गर्नुपर्ने उनले बताए । ‘अहिलेकै अवस्थामा उक्त व्यवस्था लागू गर्दा हुन्डीलगायत गैरकानुनी माध्यमहरू सक्रिय हुने जोखिम उच्च रहन्छ,’ उनले भने ।
